CELEX: 22009D0025
Language: lt
Date: 1237248000000
Title: 2009 m. kovo 17 d. EEE jungtinio komiteto sprendimas Nr. 25/2009, iš dalies keičiantis EEE susitarimo I priedą (Veterinarijos ir fitosanitarijos klausimai)

28.5.2009   
            
            
               LT
            
            
               Europos Sąjungos oficialusis leidinys
            
            
               L 130/15
            
         EEE JUNGTINIO KOMITETO SPRENDIMAS
   
   Nr. 25/2009
   2009 m. kovo 17 d.
   iš dalies keičiantis EEE susitarimo I priedą (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2008 m. birželio 6 d. EEE jungtinio komiteto sprendimu Nr. 60/2008 (1).
            
         
               (2)
            
            
               Į Susitarimą turi būti įtraukta 2008 m. birželio 20 d. Komisijos direktyva 2008/62/EB, numatanti tam tikras leidžiančias nukrypti nuostatas, taikomas žemės ūkio vietinių populiacijų ir veislių, kurios natūraliai prisitaikiusios prie vietos ir regiono sąlygų ir kurioms gresia genetinė erozija, patvirtinimui ir prekybai tų vietinių populiacijų bei veislių sėkla ir sėklinėmis bulvėmis (2).
            
         
               (3)
            
            
               Į Susitarimą turi būti įtraukta 2008 m. rugpjūčio 13 d. Komisijos direktyva 2008/83/EB, kuria iš dalies keičiama Direktyva 2003/91/EB, nustatanti Tarybos direktyvos 2002/55/EB 7 straipsnio įgyvendinimo priemones, susijusias su minimaliomis tikrinimo charakteristikomis ir minimaliomis daržovių rūšių tam tikrų veislių tikrinimo sąlygomis (3).
            
         
               (4)
            
            
               Į Susitarimą turi būti įtrauktas 2008 m. birželio 16 d. Komisijos sprendimas 2008/462/EB, kuriuo Bulgarija, Slovakija ir Jungtinė Karalystė atleidžiamos nuo tam tikrų įsipareigojimų taikyti Galega orientalis Lam. rūšies augalams Tarybos direktyvos 66/401/EEB nuostatas (4).
            
         
               (5)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo I priedo III skyrius iš dalies keičiamas taip:
   
               1.
            
            
               1 dalies 15 punktas (Komisijos direktyva 2003/91/EB) papildomas šia įtrauka:
               
                           „—
                        
                        
                           
                              32008 L 0083: 2008 m. rugpjūčio 13 d. Komisijos direktyva 2008/83/EB (OL L 219, 2008 8 14, p. 55).“
                        
                     
         
               2.
            
            
               2 dalyje po 51 punkto (Komisijos sprendimas 2007/853/EB) įterpiamas šis punktas:
               
                           „52.
                        
                        
                           
                              32008 L 0062: 2008 m. birželio 20 d. Komisijos direktyva 2008/62/EB, numatanti tam tikras leidžiančias nukrypti nuostatas, taikomas žemės ūkio vietinių populiacijų ir veislių, kurios natūraliai prisitaikiusios prie vietos ir regiono sąlygų ir kurioms gresia genetinė erozija, patvirtinimui ir prekybai tų vietinių populiacijų bei veislių sėkla ir sėklinėmis bulvėmis (OL L 162, 2008 6 21, p. 13).“
                        
                     
         
               3.
            
            
               Tekste, kurio antraštė „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“, po 77 punkto (Komisijos sprendimas 2007/321/EB) įterpiamas šis punktas:
               
                           „78.
                        
                        
                           
                              32008 D 0462: 2008 m. birželio 16 d. Komisijos sprendimas 2008/462/EB, kuriuo Bulgarija, Slovakija ir Jungtinė Karalystė atleidžiamos nuo tam tikrų įsipareigojimų taikyti Galega orientalis Lam. rūšies augalams Tarybos direktyvos 66/401/EEB nuostatas (OL L 160, 2008 6 19, p. 33).“
                        
                     
         2 straipsnis
   Direktyvų 2008/62/EB ir 2008/83/EB bei Sprendimo 2008/462/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2009 m. kovo 18 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2009 m. kovo 17 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 257, 2008 9 25, p. 19.
   
      (2)  OL L 162, 2008 6 21, p. 13.
   
      (3)  OL L 219, 2008 8 14, p. 55.
   
      (4)  OL L 160, 2008 6 19, p. 33.
   
      (5)  Konstituciniai reikalavimai nenurodyti.